እዛ ኣብ ጋብላ ከም ዘሎ ዑቋር ማይ ብዓበይቲ ጎቦታት ተኸቢባ ዘላ ከተማ መቐለ፡ ብምብራቕ ጎቦ ጮምዓን እንዳየሱስን፡ ብሰሜን ጎቦ ሞሶቦ፡ ብደቡብ ድማ እምባ ኣርዓዶም ዓጂቦማ ይርከቡ። ብምብራቕ ኣብ ዝባን ጎቦ ጮምዓ መቐለ ተሰቒሉ ዘሎ ዓቢ ምስሊ ቀዳማይ ሚኒስተር ነበር መለስ ዜናዊ ከኣ ንኸተማ መቐለ ሓደርክን፡ ድሓን ሕደርን ዝብላ ክመስል፡ ቀትሪ ብጸሓይ፡ ለይቲ ብመብራህቲ ተኾሊዑ ካብ ዝበዝሐ ሸነኽ እታ ከተማ ይረአ። ዘይተወደአ ህንጻታት መቐለ ንፈለማ እዋን ንከተማ መቐለ ዝኣተወ ሰብ፡ ኣብታ ከተማ ብዘለዋ ብዝሒ ባጃጅን፡ ዘይተወድአ ዓበይቲ ደርብታትን ኣቓልቦኡ ክሰሓብ ግድን እዩ። ኣብታ ከተማ ቅድሚ ዓመታት ተጀሚሩ ዘይተዛዘመ ህንጻታት ኣሎ። ካብ ምብዝሑ ዝተላዕለ ከኣ ንኸተማ መቐለ ተጀሚራ ዘይተወደአት ከተማ የምስላ። ኣብ ከባቢ ስታድዩም ትግራይ ካብ ዝጅመር ነዊሕ ዓመት ዝገበረ ሓያሎ ዘይተወደአ ህንጻታት ኣሎ። ገሊኡ ልዕሊ 10 ዓመት ዝገበረ እዩ። መግለጺ ስእሊ, ኣብ ከረማ መቐለ ተጀሚሮም ዘይተወድኡ ህንጻታት ፈቐድኡ እዮም ዘለዉ ኣብ ከባቢ ኣክሱም ሆቴል ዘሎ ኣዝዩ ዓቢ ሆቴል እውን ብተመሳሳሊ ከይተዛዘመ ነዊሕ ብምግባሩ፤ ብትሕቲኡ ክትሓልፍ እንከለኻ እቲ ብደገ ዘሎ ጠዋሉ ከይወደቐካ ብጥንቓቐ ኢኻ ትሓልፎ። እዚ ከም ኣብነት ደኣ ተጠቒሱ እምበር፡ ኣብ ዝተፈላለየ ጎደናታት ተጀሚሩ ዘይቀጸለ ዓበይቲ ህንጻታት ብዙሕ እዩ። እዚታት ተደማሚሩ ከኣ ነታ ከተማ ዘይተወደአት ህንጻ ኣምሲልዋ ይርከብ። ሓዲግ ዝተረፈ ፕሮጀክት ኣባይቲ ሚዘር ከተማ መቐለ ኣብ ኣፍሪካ እቲ ዝዓበየ መስቀል ኣብ ከተማ መቐለ ተሃኒፁ ዘወን ኣብ ገለ ካብ ቀበሌታት መቐለ ካብ ሆቴል ሃጸይ ዮውሃንስ ብጎደና ሰላም ጌርካ ናብ ሸነኽ ሮማናትን ኣደባባይን ክትከይድ እንከለኻ፡ ንኢድ ጸጋምካ ቀበሌ 14ን 15ን ትረክብ። ቀበሌ 14፣ 15ን 16ን ብብዝሒ እንዳ ስዋታተትን ኣብያተ መስተን ዝርከቦ ቦታ ኮይኑ፡ ኣብ ቀትርን ለይትን ክልተ በበይኑ ትርኢታት ዝርኣየሉ ቦታ እዩ። ቀትሪ እቲ ኣብ ጎደና ሰላም ዘሎ ዓበይቲ ትካላት ንግዲ፣ እንዳ ወርቂ፣ ባንኪታት፣ መሻጣ ናውቲ ህንጻ፣ ኣብያተ ብልዒ፣ እንዳ ካፌታትን መዕረፊ ኣጋይሽን ኣብ ጽዑቕ ስራሕ'ዩ ዝውዕል። መግለጺ ስእሊ, ቀትሪ ቀትሪ ቡን ዝሽየጦ ከባቢ ቀበሌ 16 ብለይቲ ግን ብፍላይ ንጋሻ "እዛ ቖልዓ ደኣ ምሸት ምድሪ ኣብዚ እንታይ እያ ትገብር ብእዋኑ ገዛኣ ዘይትኣቱ?" ከብሎ ዝኽእል ነገራት ኢኻ ትዕዘብ። ብዙሓት ደቂ ኣንስትዮ ነብሰን ሸይጠን እንጀረአን ክምእርራ ኣብ ኣፍደገ ዝተዓጸወ ትካላት ጽግዕ ጽግዕ ኢለን ደው ዝበላ ትርኢ። ድቂ-ኣካል እተን ኣብኡ ዝስርዓ ደቀ ኣንስትዮ ርእይኻ እምበርዶ 18 ዓመት መሊአን እየን ዘብል እዩ። ቀትሪ፡ ኣብ ቀበሌ 16 ኣብ ነብሲ ወከፍ ኣንጎሎ ጽላል ዘርጊሐንን መንበር ሰሪዐን ቡን ኣፍሊሐን ዝሸጣ ደቂ ኣንስትዮ፡ ኣብቲ እንዳ ቡን ዝግልገሉ ዓማዊልን፡ ኣብ ኢዶም ንእሽተይ ሳንዱቕ ዝሓዙ ዝውልወል ጫማ ብዝሓቱ ንኣሽቱ ኣወዳትን ዕምርቲ እያ። ይኹን እምበር ኣብቲ እንዳቡናት ብንግሁኡ ፍንጃል ሒዞም ኣብኡ ዝውዕሉ ብዝሒ መንእሰያት ርኢኻ ኣብዚ ዓድስ እምበርዶ ስራሕ ኣሎ እዩ?
